Flagge fan Holwert

De flagge fan Holwert is de flagge fan it doarp Holwert, yn de Fryske gemeente Noardeast-Fryslân. De flagge waard yn 1988 registrearre.

De doarpsflaggen fan 28 doarpen yn Dongeradiel binne op 28 jannewaris 1988 troch de gemeenteried fan de eardere gemeente Dongeradiel goedkard.

 Beskriuwing 
De beskriuwing fan de flagge is:

Twa banen fan blau en giel, dêr't de hichtes fan har ferhâlde as 1:2, oer alles hinne op in tredde fan de broek in merkuriusstêf, yn it blau fan wyt en yn it giel fan read.

De kleuren komme út it wapen fan Holwert.

 Symbolyk 

 Kleurstelling: ferwiist nei de lizzing fan it doarp oan de kust. It giel stiet foar it lân en it blau foar de Waadsee.
 Merkuriusstêf: stiet foar de status fan it doarp as hannelsplak. Yn 1348 waard Holwert troch Eastergoa oanmerke as plak fan de hannel mei Hollân.

 Sjoch ek 

Holwert
Kategory:Holwert